Vilnius, 2025 m. gegužės 21 d.

**Sušilus orams, ledų pardavimai šoktelėjo 40 procentų: kokie gaivinantys desertai šiemet populiariausi?**

**Pakilus termometro stulpeliui lietuviai parduotuvių šaldikliuose skuba ieškoti ledų – vos pajutus pirmąsias vasariškas dienas, ledų pardavimai išaugo 40 procentų. Po žiemos gaivinančio deserto išsiilgę pirkėjai renkasi tiek pamėgtus klasikinius skonius, tiek drąsiai ragauja naujus – be pridėtinio cukraus, gausius baltymų ar primenančius atostogas egzotiškuose kraštuose. Kokie ledai šiemet populiariausi, kas tampa tendencija ir į ką verta atkreipti dėmesį artėjant vasarai?**

Manoma, kad pirmieji ledai buvo gaminami dar senovės Kinijoje maždaug 2000 m. pr. Kr. Jiems buvo naudojamas sniegas ar ledas, kuris buvo maišomas su ryžių mase ar vaisių sultimis. Tai laikoma viena seniausių šio deserto formų. Per tūkstančius metų ledai smarkiai pasikeitė – šiandien pirkėjai gali rinktis ne tik tradicinius, bet ir sveikesnius, be pridėtinio cukraus ar baltymais praturtintus ledus, kurie tinka skirtingiems skoniams.

„Antradienis Lietuvoje pagaliau pradžiugino vasariškais orais. Tai iškart atsispindėjo ir ledų pardavimuose, kurie, lyginant su pirmadieniu šoktelėjo net 40 procentų. Sekdami tendencijas ir reaguodami į klientų lūkesčius, nuolat atnaujiname asortimentą, kad šalia pamėgtos klasikos atsirastų ir kažkas netikėto, pavyzdžiui, ledų batonėliai ar japoniško stiliaus ledai su sezamų sėklomis ir medumi. Pastebime, kad klientai noriai išbando naujoves, ieškodami gaivaus ir įdomaus potyrio“, – sako „Lidl Lietuva“ korporatyvinių reikalų ir komunikacijos vadovas Antanas Bubnelis.

**Atsigaivinimui – vaisiniai ledai**

Nors ilgą laiką pirkėjų krepšeliuose dominavo tradiciniai grietininiai ledai, pastaruoju metu vis dažniau pasirenkami vaisiniai ledai – tai šiuo metu viena sparčiausiai augančių rūšių. Tokie ledai ypač vilioja karštomis vasaros dienomis dėl savo lengvumo ir gaivos, o augant paklausai gamintojai siūlo vis įvairesnių ir drąsesnių skonių – nuo klasikinės citrinos iki tropinių ar net netikėtų vaisių derinių.

„Ledų rinka tampa įvairesnė – pirkėjai vis dažniau ieško įdomesnių, išskirtinių skonių bei tekstūrų, tad gamintojai noriai pildo šią nišą. Vaisiniai ledai dažnu atveju ne tik labiau atgaivina, bet ir yra mažiau saldūs – juose gausu natūralių vaisių sulčių ir mažiau riebalų bei pridėtinio cukraus. Taip pat jie yra puiki alternatyva žmonėms, kurie vengia pieno produktų“, – teigia A. Bubnelis.

**Pasirinkimų gausa ieškantiems sveikesnės alternatyvos**

Šiandien vis daugiau žmonių atidžiai renkasi, ką deda į savo pirkinių krepšelį – augantis dėmesys subalansuotai mitybai skatina ieškoti sveikatai palankesnių produktų. Ne išimtis ir ledai, todėl gamintojai reaguoja siūlydami alternatyvas be pridėtinio cukraus, praturtintas baltymais ar pagamintas iš natūralesnių ingredientų.

„Stebime, kaip keičiasi vartotojų įpročiai – vis daugiau pirkėjų ieško ne tik skanių, bet ir subalansuotų desertų. Reaguodami į šią paklausą, plečiame sveikatai palankesnių alternatyvų pasirinkimą savo asortimente. Šio sezono naujiena – „Gelatelli“ ledai be pridėtinio cukraus, o taip pat siūlome ir baltyminius ledus – batonėlius, ledus ant pagaliuko bei kibirėlyje. Nors juos klientams pasiūlėme tik praėjusį sezoną, tačiau jau pastebime jų augantį populiarumą“, – teigia „Lidl Lietuva“ korporatyvinių reikalų ir komunikacijos vadovas.

Pasak jo, „Lidl“ į savo asortimentą ne tik įtraukia sveikesnes ledų alternatyvas, bet ir mažina pridėtinio cukraus kiekį jau pirkėjų pamėgtų privačių prekės ženklų gaminių sudėtyse. Mažindamas pridėtinio cukraus kiekį produkte „Lidl“ nekeičia jo dirbtiniais saldikliais ar kitais sveikatai nepalankiais priedais, o visi atnaujinti „Lidl“ produktai yra įvertinami aklųjų ragavimų metu. Taip užtikrinant, kad nepakistų pamėgtų produktų skonis, kvapas ar tekstūra.

**Nesenstanti klasika**

Nors rinkoje kasmet atsiranda vis daugiau drąsių ir netikėtų skonių, daugelis pirkėjų vis dar noriai renkasi ir tradicinius, gerai pažįstamus ledus. Pasak A. Bubnelio, vaniliniai, šokoladiniai ir karameliniai skoniai išlieka itin mėgstami pirkėjų.

„Mums svarbu, kad tiek naujoviški, tiek klasikiniai ledai būtų ne tik skanūs, bet ir aukštos kokybės bei prieinami kiekvienam pirkėjui. Siekdami užtikrinti geriausią kokybės ir kainos santykį, dirbame tik su patikimais, aukštus standartus atitinkančiais tiekėjais. Didelė dalis ledų yra pagaminti Lietuvoje, bet kadangi prekiaujame privačių prekės ženklų produktais, galime pirkėjams pasiūlyti mėgstamą skonį ir aukštą kokybę už legendinę žemą kainą“, – akcentuoja „Lidl Lietuva“ korporatyvinių reikalų ir komunikacijos vadovas.

Jis priduria, kad „Lidl“ kiekvienas pirkėjas ras tai, kas artimiausia jo skoniui, nesvarbu, ar tai būtų naujas atradimas, ar vaikystę primenantis nostalgiškas desertas.

Šiuo metu Lietuvoje veikia 81 „Lidl“ parduotuvė 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)